घाटमपुर कानपुर नगर। सजेती थाना क्षेत्र के शाखाहारी गांव के पास बाइक सवार अनियंत्रित होते हुए रोटावेटर लगे ट्रैक्टर से टकरा गया। घटना में बाइक सवार की टांग कट गई। वही बाइक सवार गंभीर रूप से घायल हो गया। सूचना पर पहुंचे परिजन एंबुलेंस की सहायता से घायल को सामुदायिक स्वास्थ्य केंद्र घाटमपुर लेकर आए। जहां डॉक्टरों ने हालत गंभीर देखते हुए प्राथमिक उपचार के बाद जिला अस्पताल कानपुर रेफर किया है। इटर्रा  गांव निवासी सतीश चंद्र उम्र 55 वर्ष पुत्र स्वर्गीय राम प्रसाद बाइक द्वारा बीते दिन खजुआ कस्बा गए हुए थे। जहां से गुरुवार को अमोली कस्बा होते हुए घाटमपुर लौट रहे थे। जैसे ही सतीश सजेती थाना क्षेत्र के शाखाहारी गांव के पास पहुंचे। तभी सामने चले आ रहे हैं रोटावेटर लगा ट्रैक्टर अचानक मुड़ गया। जिससे सतीश की बाइक अनियंत्रित हो गई और रोटावेटर लगे ट्रैक्टर से टकरा गई। घटना में सतीश का एक पैर कट गया। वहीं सतीश गंभीर रूप से घायल हो गए। सूचना पर पहुंचे परिजन एंबुलेंस की सहायता से सतीश को सामुदायिक स्वास्थ्य केंद्र घाटमपुर लायी। जहां डॉक्टरों द्वारा हालत गंभीर देखते हुए प्राथमिक उपचार के बाद घायल को जिला अस्पताल कानपुर रेफर किया गया है।.