अछल्दा थाना क्षेत्र के बझेरा गांव के पास खंभे से टकराई डीसीएम, करंट से चालक की हुई मौत। अछल्दा कस्बे के फफूंद रोड पर बझेरा गांव के समीप डीसीएम अनियंत्रित होकर एचटी लाइन बिजली के खंभे से टकरा गई जिससे तार टूटकर डीसीएम पर गिरने से उतरे करंट से झुलसकर चालक की मौत हो गई। बताया गया है कि कानपुर देहात जनपद  निवासी जगन्नाथ उम्र 46 वर्ष जोकि खाली डीसीएम को लेकर औरैया से बिधूना की ओर जा रहा था। बझेरा गांव के समीप योगीराज महाविद्यालय के पास एकाएक डीसीएम अनियंत्रित हो गई जिससे वह डीसीएम पोल से जा टकराई। वही मृतक के शव को पोस्टमार्टम के लिए भेज दिया गया है। पुलिस के अनुसार मृतक के परिवार को सूचना दे दी गई है।