बछरायूं थाना क्षेत्र के शेरपुर गांव निवासी कमल (32) पुत्र विक्रम सिंह अपनी पत्नी रोमा व बेटे शेखू को लेकर बाइक से हसनपुर थाना क्षेत्र के खैरपुर गांव में किसी कार्यक्रम में शामिल होने गया था। वहां से तीनों लोग मंगलवार की सुबह बाइक से घर वापस लौट रहे थे। गजरौला-हसनपुर मार्ग पर ओवरटेक करते वक्त बाइक अनियंत्रित हो गई। जिससे तीनों लोग ट्रक की चपेट में आ गए। ट्रक बाइक को करीब 50 मीटर घसीटकर ले गया। हादसे में कमल की मौके पर ही मौत हो गई। जबकि उसकी पत्नी रोमा गंभीर रूप से घायल हो गई। शेखू पूरी तरह सुरक्षित है। हादसे के बाद चालक ट्रक छोड़कर फरार हो गया।