संदिग्ध अवस्था में चीनी मिल के चीफ इंजीनियर की मौत हो गई । उनका शव आवास में पड़ा मिला ।दरअसल लखनऊ के इंदिरा नगर निवासी विनोद दयाल कायमगंज दी किसान सहकारी चीनी मिल में चीफ इंजीनियर थे ।आज वह जब अपने कमरे से नहीं निकले ।इसी दौरान एक सेवादार मनीष कुमार झाड़ू लगाने के लिए उनके कमरे पर पहुंचा । उसने काफी आवाज़ लगाई । लेकिन अंदर से उसे कोई जवाब नहीं मिला ।तब उसने कमरे में जाकर देखा तो चीफ इंजीनियर विनोद दयाल मृत अवस्था में अपने बिस्तर पर पड़े हुए । सेवादार ने  मिल प्रशासन को इसकी जानकारी दी ।सूचना पाकर इंस्पेक्टर रामौतार पुलिस बल के साथ मौके पर पहुंचे । और जांच पड़ताल की 2021 में चीफ इंजीनियर विनोद दयाल की यहां तैनाती हुई थी ।वह अकेले ही अपने आवास पर रहते थे ।फॉरेंसिक टीम ने भी पहुंचकर घटनास्थल के नमूने लिए हैं ।जानकारी देते हुए इंस्पेक्टर ने बताया कि शव का पंचनामा भरकर पोस्टमार्टम के लिए भेजा गया है ।पोस्टमार्टम रिपोर्ट आने के बाद ही मौत का कारण स्पष्ट हो पाएगा ।।