




मिहींपुरवा (बहराइच)। तहसील क्षेत्र के चंदनपुर निवासी एक युवक की खेत से वापस लौटते समय नाले में डूबने से मौत हो गई। सूचना पर पहुंची पुलिस व राजस्व टीम ने गोताखोरों की मदद से शव को बाहर निकलवाया और पोस्टमार्टम के लिए भिजवाया। मौत के बाद से परिजनों का रो-रोकर बुरा हाल है।
मिहींपुरवा तहसील क्षेत्र के ग्राम पंचायत चंदनपुर निवासी बहादुर उम्र (28) रविवार की सुबह नाला पार कर खेत में उगी फसल का निरीक्षण करने गए थे। वापस लौटते वक्त नाला पार करते समय वह गहरे पानी में चले गए और डूब गए। ग्रामीणों ने हादसे की सूचना मृतक के परिजनों व पुलिस को दी। सूचना पर रोते-बिलखते परिजन मौके पर पहुंचे। तहसीलदार मिहीपुरवा अंबिका चौधरी व कोतवाली नानपारा पुलिस ने गोताखोरों की मदद से शव को बाहर निकलवाया और पोस्टमार्टम के लिए भिजवाया।