 नगर पंचायत तमकुहीराज के तरया मोड़ पर तेज रफ्तार टैम्पू चालक ने बाइक सवार को जोरदार टक्कर मार दी। जिससे बाइक सवार सड़क पर गिरकर गम्भीर हो गया। घायल बाइक सवार ऋषिकांत पुत्र डॉ. बी एन मैत्रे निवासी सिवान, बिहार किसी काम से बाइक से सेवरही आये थे, और सेवरही से गोरखपुर जा रहे थे। इसी दौरान तमकुहीराज के तरया मोड़ पर तेज रफ्तार टैम्पू चालक ने बाइक को टक्कर मार दी। घायल बाइक सवार को स्थानीय लोगों ने सीएचसी तमकुही पहुँचाया। जहां चिकित्सकों ने प्राथमिक उपचार करने के बाद घायल के गम्भीर स्थिति को देखते हुए जिला अस्पताल रेफर कर दिया। घायल के दाहिना हाथ व उसकी तीन उंगलियां टूट गयी है। घायल ने अपने परिजनों को घटना की जानकारी दे दी है।