लखीमपुर खीरी के जिले थाना क्षेत्र सिंगाही के गांव लाला पुरवा निवासी संतोष कुमार वर्मा ने पुलिस पर गंभीर आरोप लगाए। संतोष कुमार ने बताया है कि वह ट्रैक्टर लेकर अपना खेत जोतने के लिए जा रहा था। तभी अचानक उसका भाई विनय कुमार आ गया। उसने टैक्टर से उसे खींचकर नीचे गिरा दिया। फिर खुद ट्रैक्टर पर बैठ गया। ट्रैक्टर से संतोष कुमार को कुचलने का प्रयास किया। जिससे उसका एक हाथ टूट गया।

हल्की धाराओं में मुकदमा दर्ज कर दिया

वहीं जान बचाकर भागे संतोष कुमार जब दीवाल के पास पहुंचे तब विनय कुमार ने ट्रैक्टर से जोरदार टक्कर मार दी। जिससे संतोष कुमार को गंभीर चोटें आई हैं। वहीं मामले में पीड़ित ने थाना सिंगाही में लिखित तहरीर देकर कार्रवाई की मांग की।

वहीं पीड़ित ने आरोप लगाया है की दी गई तहरीर अपने पास रख ली और दूसरी तहरीर तैयार करवा कर पीड़ित संतोष के हस्ताक्षर करवा लिए। दूसरी तहरीर पर हल्की धाराओं में मुकदमा दर्ज कर दिया।