घटना थाना राजावली क्षेत्र के गांव पहाड़पुर की है।जहां  टूंडला से एटा की तरफ जा रहा एक प्याज से भरा एक ट्रक ऑटो को बचाने के चक्कर में अनियंत्रित होकर पलट गया। इस हादसे में घर के बाहर सो रहे करीब 60 वर्षीय जगदीश दादा व  17 वर्षीय नाती आदित्य की दबकर मौत हो गई। वहीं ऑटो चालक भी घायल हो गया। घटना के बाद ट्रक चालक मौके से फरार हो गया।इस घटना से परिवार में कोहराम मच गया।लोगो ने इसकी सूचना पुलिस को दी।सूचना के बाद मौके पर पहुंची पुलिस ने शवों को पोस्टमार्टम के लिए जिला अस्पताल भेज दिया है। वहीं घायल को अस्पताल में भर्ती कराया है। इसके बाद पुलिस ने ट्रक को कब्जे में लेकर आगे कार्रवाई शुरू कर दी है।