पटियाली तहसील के गांव मस्तीपुर में जल निगम ने प्रधानमंत्री हर घर जल योजना के तहत लेखपाल की गलती से एक प्राइवेट जमीन में पानी की टंकी के लिए बोरवेल कर दिया। गांव वालों के विरोध के बाद यह बोरवेल रोका गया लेकिन तब तक जल निगम 800 फुट गड्ढा खोदकर उसके अंदर लोहे के पाइप डाल चुका था। एसडीएम पटियाली से शिकायत करने पर यह काम रोका गया और लोहे के पाइप बाहर निकाले गए लेकिन 800 फुट का यह गड्ढा ऐसा ही छोड़ दिया गया। इसमें मिट्टी नहीं डाली गई। नियम अनुसार इसको मिट्टी से भरा जाना चाहिए था। 800 फुट बोरवेल ऐसा ही खुला पड़ा हुआ है।
मस्तीपुर ग्रामवासियों को यह खतरा है कि कोई बच्चा या जानवर इस गड्ढे में गिर सकता है और कोई बड़ी दुर्घटना घट सकती है। कासगंज जिला प्रशासन से हम यह मांग करते हैं कि इस 800 फुट गड्ढे को जल निगम जल्द से जल्द भर दे ताकि कोई बड़ी दुर्घटना होने से बच सके। 