जनपद कासगंज के सहावर तहसील क्षेत्र के बधारी कलां की रहने वाली बेगम की कहानी आपको अंदर से झकझोर कर रख देगी,बधारी कलां की रहने वाली दिव्यांग बेगम के पति की मृत्यु 2009 में हो गयी,उस वक़्त बेगम के  पास दो छोटे छोटे बच्चे थे,जिनका पालन पोषण करना बेगम के लिए बड़ी चुनौती थी,जिस वक़्त लोग जिंदगी से हार कर गलत कदम उठा लेते हैं उस वक़्त भी बेगम ने खुद को संभाला और हिम्मत से काम लेते हुए बच्चों का पालन पोषण किया,
बता दें बेगम दिव्यांग हैं इसके बाद उनके पास जमीन का टुकड़ा भी नहीं है केवल रहने लायक जगह उनके  पास है,हैरत की बात तो ये है बड़े बड़े दावे करने वाले किसी समाजसेवी या नेता की नजर अब तक इन पर नहीं पड़ी,जिससे दिव्यांग महिला को कुछ राहत मिल पाती,इतना ही नहीं प्रशासन से भी बेगम अनदेखी का शिकार हुईं,बेगम को सरकार की योजना के तहत दिव्यांग को दिए जाने वाली पेंशन तो मिलती है, मगर अब तक प्रशासन की तरफ से इनका मकान तक न बन सका,जिसका खामियाजा बेगम और बेगम के दोनों बच्चों पर कभी भी भारी पड़ सकता है,बीती रात बारिश के दौरान बेगम के मकान की पटिया निकल कर गिर गयी, गनीमत रही इस दौरान मकान की छत के नीचे कोई नहीं था नहीं तो बड़ा हादसा हो सकता था,बेगम व बधारी कलां के ग्रामीणों ने मदद की दरकार लगाई है, मदद की गुहार लगाने वालों में  कैलाश चंद्र , रामबाबू, अनिल, विजय पाल,साहब सिंह,सत्यपाल,प्रदीप आदि लोग शामिल हैं।

