सहारनपुर में देर रात्रि थाना कोतवाली नगर पुलिस टीम गश्त पर थी तो पुलिस टीम को मुखबिर से सूचना प्राप्त हुई कि दो शातिर अपराधी ढमोला पुल नदी की पटरी के पास दिखाई दिये हैं एवं किसी घटना को करने करने की फिराक में हैं। सूचना मिलते ही तत्काल पुलिस टीम मौके पर पहुँची तो दो संदिग्ध व्यक्ति ढमोला नदी की पटरी पर दिखाई दिए। पुलिस टीम जब सदिंग्धो के नजदीक पहुँची तो एक बदमाश ने अचानक से पुलिस टीम पर जान से मारने की नियत से फायरिंग कर दी गई। पुलिस टीम द्वारा जवाबी आत्मरक्षार्थ फायरिंग में एक बदमाश के दाहिने पैर में गोली लगी है, जिसे मौके से गिरफ्तार कर लिया गया है। बदमाश का अन्य साथी अंधेरे का फायदा उठाकर भागने में सफल रहा। घायल/गिरफ्तार बदमाश की पहचान दानिश निवासी नूरबस्ती थाना कोतवाली नगर के रूप में हुई है। जिसे उपचार के लिए जिला चिकित्सालय में भर्ती कराया गया है।