एक तरफ जहां वर्तमान सरकार गरीबों के हित में नई नई योजनाएं लाकर गरीबों तक पहुंचाने का काम कर रही है। वही जिम्मेदारों की मिलीभगत के चलते हर एक योजना का लाभ पाने से पहले ही गरीब जनता का शोषण हो जाता है। योजना का लाभ उसको ही मिलता है जो ग्राम प्रधान की मांग पूरी करता है नही तो योजना का लाभ पाने से गरीब जनता वंचित ही रह जाती हैं। ऐसा ही एक मामला ग्राम पंचायत मूसेपुर से सामने आया जहां ग्राम प्रधान और सचिव की मिलीभगत से ग्रामीण त्रस्त हो चुके है।घाटमपुर तहसील के पतारा ब्लॉक क्षेत्र के मूसेपुर ग्राम पंचायत से  सामने आया जहां ग्रामीणों का महिला ग्राम प्रधान का विरोध दिखने को मिला जहां ग्रामीणों ने ग्राम पंचायत में बनी गौशाला में गौवंशो को बिना चारा पानी के तड़पकर मरता देख आक्रोशित हो गए और ग्राम प्रधान के विरोध में पंचायत भवन पहुंच कर विरोध करने लगे। ग्राम प्रधान ग्रामीणों के सवालों से बचते नज़र आईं वहीं ग्राम प्रधान के कार्यवाहक प्रधान पति और ग्रामीणों की झड़प हो गई ग्रामीणों का आरोप है कि ग्राम प्रधान के कार्यवाहक प्रधान पति के द्वारा ग्रामीणों से आवास और शौचालय दिलाने के नाम पर वसूली की गई और ग्रामीणों को अभी तक आवास और शौचालय उपलब्ध नहीं कराए गए हैं वहीं ग्रामीणों ने बताया कि हर रोज गौशाला में एक दो गौवंश भूख प्यास से दम तोड देते हैं परंतु ग्राम प्रधान शव दफन करा कर कोई उचित व्यवस्था नहीं करते हैं ग्राम पंचायत क्षेत्र में ग्राम प्रधान के द्वारा कोई भी विकास कार्य नहीं कराया गया है यहां तक भी पंचायत भवन के बगल में बने महिला कॉम्प्लेक्स भी अस्त व्यस्त हालात में पड़ा है जिसकी समुचित व्यवस्था न होने के चलते महिलाएं को खुले में शौच के लिए जाने को मजबूर है।