कलेक्ट्रेट परिसर में जिलाधिकारी ने अपने हाथों से पौधरोपित कर मून फाउंडेशन के ग्रीन फतेहपुर कार्यक्रम का शुभारंभ किया। फाउंडेशन के संस्थापक फैजान अहमद मून एडवोकेट ने इस महत्वपूर्ण पहल के उद्देश्यों और महत्व को रेखांकित किया। ग्रीन फतेहपुर कार्यक्रम का उद्देश्य पूरे जिले को हरा-भरा और पर्यावरण को सुद्रण बनाना है। कार्यक्रम के तहत हर घर से एक पेड़ लगवाने का अभियान चलाया जाएगा। कार्यक्रम के शुभारंभ के दौरान जिलाधिकारी ने इस पहल की सराहना की और अपने समर्थन का आश्वासन दिया। उन्होंने कहा कि यह कार्यक्रम जिले को हरित और स्वस्थ बनाने की दिशा में एक महत्वपूर्ण कदम है। श्री मून ने बताया कि फाउंडेशन ग्रीन फतेहपुर की शुरुआत तेलियानी ब्लॉक से करेगी। लक्ष्य को प्राप्त करने के लिए गांव-गांव में जागरूकता कार्यक्रम आयोजित करेगी और लोगों को पेड़ लगाने के फायदे और आवश्यकता के बारे में शिक्षित करेगी।