कल्यानपुर थाना क्षेत्र के चौडगरा कस्बे के रहने वाले विमल सिंह फौजी जो अपने घर चौडगरा से पत्नी और बच्ची के साथ स्कूटी पर कहीं जा रहे थे तभी हरसिंहपुर रेलवे पुल के ऊपर दो अज्ञात अपाचे बाइक सवार बदमाशो ने उनकी चेन लूट ली। फौजी विमल ने बताया कि दोनों बाइक सवार अचानक पीछे से आए और गले में पड़ी 3 तोले की चेन लूटकर भाग निकले। बताया कि बाइक सवार खजुहा रोड की तरफ तेज रफ्तार में भाग गए। बाइक में कोई नंबर नहीं था। फौजी ने कहा कि जब तक वह कुछ समझ पाता तब तक बाइक सवार लुटेरे काफी दूर निकल गए। हालांकि घटना के बाद फौजी ने कई सीसीटीवी कैमरों को चेक कराया तो एक में लुटेरे कैद हो गए हैं। घटना के बाद पीड़ित ने चौकी मे तहरीर दी है। बता दें कि आए दिन हो रही टप्पेबाजी व छिनैती से क्षेत्र में दहशत का माहौल है। लोग पुलिस की गस्त पर तरह तरह के सवाल उठा रहे हैं। इस बाबत कार्यवाहक चौकी इंचार्ज चंद्रपाल सिंह ने बताया कि घटना की जानकारी नहीं है।