अन्तर-राष्ट्रीय योग दिवस के अवसर पर कोतवाली पलिया में योग शिविर कार्यशाला का किया गया आयोजन
लखीमपुर खीरी=जिले के पलिया कोतवाली में हर वर्ष की तरह इस वर्ष भी विश्व योग दिवस के अवसर पर योग कार्यशाला का आयोजन किया गया,जिसमें पलिया कोतवाली प्रभारी विवेक कुमार उपाध्याय के द्वारा उपस्थित पुलिस कर्मियों को योग के प्रति जागरुक करते हुए योगाभ्यास कराया गया. इस दौरान मानव जीवन में योग के महत्व पर प्रकाश डालते हुए उपस्थित समस्त पुलिस कर्मियों को नियमित रुप से योगाभ्यास करने हेतु प्रेरित किया गया. योग शिविर में पुलिस कर्मियों को शारीरिक व मानसिक रूप से फिट रखने के लिए योगाभ्यास कराया गया तथा बताया गया कि योग द्वारा न सिर्फ बीमारियों का उपचार किया जाता है, परंतु इसे अपना कर कई शारीरिक और मानसिक कमियों को भी दूर किया जा सकता है.स्वस्थ रहने के लिए नियमित रूप से योग को जीवन में अपनाना जरूरी है तथा तन और मन दोनों को सेहतमंद बनाए रखने के लिए नियमित रूप से दिनचर्या में योगासनों को शामिल करके लाभ प्राप्त किया जा सकता है ।