अमरोहा। ई-रिक्शा चार्ज करते समय अचानक करंट लगने से चालक की मौत हो गई। इससे परिवार में कोहराम मच गया। गमजदा परिजनों ने शव का गंगा तट पर अंतिम संस्कार किया। क्षेत्र के गांव पपसरा बांगर निवासी गौरव (32) पुत्र शिवचरण ई-रिक्शा चलाकर परिवार का भरण-पोषण करता था।देर रात गांव में बिजली आई थी। इसी दौरान गौरव ई-रिक्शा को चार्ज करने के लिए उठा। तभी अचानक उसकी करंट की चपेट में आने से मौत हो गई। गौरव के शव को जमीन पर पड़ा देखा परिजनों की चीख निकल गई। शोर सुनकर आसपास के लोग भी पहुंच गए। पुलिस को सूचना दिए बिना शव का अंतिम संस्कार कर दिया गया। वहीं प्रभारी निरीक्षक मनोज कुमार ने ऐसी किसी घटना की जानकारी से इनकार किया।