चांदपुर पावर हाउस के सविंदा कर्मचारी ने टूटे पोल पर जबरजस्ती चढ़ाने के लिए अवर अभियंता छंगा राम भास्कर के ऊपर आरोप लगाया है। इसे विभाग की लापरवाही कही जाए या जान-बूझकर कर्मचारियों की जिंदगी को मौत के मुंह में ढकेला जा रहा है। अंकेश पटेल पुत्र रामशंकर पटेल ग्राम खनजादपुर को 22 जून 2024 को जबरजस्ती 250 बीजी सरकारी नलकूप पर लगे ट्रांसफार्मर को उतराने के लिए दवाब बनाया जिसके दोनों पोल दो मीटर ऊपर से टूटे थे। उसके मना करने पर जेई ने धमकी दिया कि ये सरकारी नलकूप है। अगर इसमें काम नही करोगे तो तुम्हे नौकरी से निकाल देगे और वेतन भी नहीं देंगे। सविंदा कर्मचारी नौकरी बचाने के चक्कर में पोल पर चढ़ गया और ट्रांसफार्मर उतारने लगा तभी पोल टूट गया और ट्रांसफार्मर समेत कर्मचारी नीचे गिर गया जिससे उसको पेट की आँत में गंभीर चोटें आई है। आनन फानन आसपास के लोग प्राइवेट अस्पताल कानपुर ले गए जहां वह मौत से जूझ रहा है। इसकी जानकारी जब जेई को दी गयी तो न ही स्वयं व विभागीय सहायता नहीं उपलब्ध कराई। चांदपुर थाने में तो प्रथम सूचना रिपोर्ट तक दर्ज नहीं की गई। जिससे थक हार कर परिजनों ने पुलिस अधीक्षक को शिकायती पत्र देकर न्याय की गुहार लगाई है।
  
