 बहराइच में एक सरकारी साहब को वीआइपी कल्चर का चस्का भारी पड़ गया ,,निजी वाहन पर लाल नीली बत्ती का प्रयोग कर रहे इन साहब को ट्रैफिक पुलिस के चालान का शिकार होना पड़ा साथ ही गाड़ी से लाल नीली बत्ती भी उतारनी पड़ी ,,दरअसल बहराइच की मिहीपुरवा तहसीलदार में नायब तहसीलदार के पद पर तैनात सरकारी साहब मोहम्मद  अर्शलान  अपनी चार पहिया कार पर लाल नीली बत्ती लगाकर बलरामपुर जा रहे थे कि तभी बहराइच के यातायात प्रभारी अनेन्द्र यादव की नजर इनकी गाड़ी पर पड़ी ,,गाड़ी का पीछा कर गाड़ी को रुकवाया और मुख्यमंत्री योगी आदित्यनाथ के आदेश का हवाला देते हुए इन पर कानूनी कार्यवाही करते हुए 2500 रुपये का चालान काट दिया ,,इस पूरे घटना क्रम का वीडियो भी ट्रैफिक पुलिस द्वारा बना लिया गया जो अब हर तरफ वाइरल हो रहा है ,,फिलहाल ऐसी कार्यवाहियों को देखकर लगता है मुख्यमंत्री योगी आदित्यनाथ की वीआइपी कल्चर समाप्त करने की मुहिम अब रंग ला रही है ।