फिरोजाबाद के थाना टूंडला क्षेत्र के सिंचाई विभाग कार्यालय में 30 जून को पुलिस को एक अज्ञात व्यक्ति का शव मिला था।जिसमें पुलिस ने आज मामले का खुलासा किया है। फिरोजाबाद पुलिस की गिरफ्त में खड़े इन तीन अभियुक्तों के नाम है दीपक, भोला उर्फ मुनेश और लाटू उर्फ विष्णु इन तीनों पर धर्मवीर निवासी धर्मपुर की हत्या करने का आरोप है।पुलिस के अनुसार धरमपुर थाना पचोखरा निवासी दीपक पुत्र विजय सिंह और मृतक धर्मवीर जो की एक ही गांव के रहने वाले थे, और करीबी दोस्त भी थे। दोनों ही एक टावर कंपनी में काम किया करते थे। करीब 4-5 महीने पहले दीपक ने धर्मवीर से कुछ रुपए उधार लिए थे जो वह धर्मवीर को वापस नहीं कर पा रहा था।जबकि धर्मवीर अपने रुपए लगातार मांग रहा था।इस बात को लेकर पहले तो दोनों में गाली गलौज हुई उसके बाद 29 जून को दीपक ने अपने अन्य दो साथियों के साथ मिलकर धर्मवीर की हत्या की साजिश रच डाली और धोखे से धर्मवीर को थाना टूण्डला के गांव बनकट के निकट स्थित सिंचाई विभाग कार्यालय पर बुलाया।पहले तो चारों ने मिलकर बियर पी,जब वह नशे में हो गया तो दीपक ने अपने दो साथियों के साथ मिलकर गमछे से फंदा लगाकर उसकी हत्या कर दी। 3 दिन चली पुलिसिया जांच के बाद पुलिस ने सबूत के आधार पर तीनों आरोपियों को गिरफ्तार कर लिया। पुलिस ने पकड़े गए तीनों अभिव्यक्तियों के पास से 95000 नगद, दो मोटरसाइकिल और हत्या में प्रयोग किए गए  गमछे को भी बरामद कर लिया। पुलिस ने आज मामला खुलासा करने के बाद पकड़े गए तीनों आरोपियों को जेल भेज दिया है, और आगे कार्रवाई शुरू कर दी है।