विद्युत उपकेंद्र सिढ़पुरा के नवनिर्मित कंट्रोल रूम में मशीनों और पैनलों का स्थानांतरण कार्य तेजी से प्रगति पर है। इस कार्य में उपखंड अधिकारी महावीर सिंह, अवर अभियंता दिनेश कुमार, सहायक अभियंता गफरून हसन, जूनियर मीटर टेक्नीशियन लोकेश शर्मा, उदयवीर सिंह, महेंद्र सिंह, इलेक्ट्रिकल मिकेनिकल जीशान, जाकिर, हिमांशु, लाइनमैन जितेंद्र पाराशर, संजय मिश्रा आदि सक्रिय रूप से भाग ले रहे हैं। अवर अभियंता दिनेश कुमार ने बताया कि तय समय सीमा के भीतर कार्य पूरा कर लिया जाएगा और विद्युत आपूर्ति सुचारू रूप से बहाल हो जाएगी। उन्होंने विश्वास जताया कि नए कंट्रोल रूम से बिजली की समस्याओं का समाधान और बेहतर सेवा प्रदान की जा सकेगी।