

एंकर-  यूपी के फ़तेहपुर जिले के शहीद स्थल बावनी इमली में आयोजित काकोरी ट्रेन एक्शन शताब्दी महोत्सव का उत्तर प्रदेश सरकार के कैबिनेट मंत्री राकेश सचान ने दीप प्रज्वलित कर शुभारंभ किया। इस दौरान उनके साथ डीएम,एसपी समेत जिले के जनप्रतिनिधि व अधिकारी उपस्थित रहें। इस शताब्दी महोत्सव के अवसर पर शहीदों व स्वतंत्रता संग्राम सेनानी के परिवारीजन को स्मृति चिन्ह देकर सम्मानित किया गया। इसके बाद वन विभाग द्वारा चलाये जा रहे अभियान ‛एक पेड़ मां के नाम’ के तहत शहीद स्मृति उपवन में पौधारोपण भी किया गया।कैबिनेट मंत्री राकेश सचान ने कहा कि हमारी केंद्र व राज्य सरकार  लगातार आजादी का अमृत महोत्सव मना रही है और आज़ादी से जुड़ी हुई जो भी घटनाएं है उनको याद करना और युवा पीढ़ी को बताना है ताकि बलिदानियों को हमेशा याद किया जाय। केन्द्र सरकार द्वारा पेश वक्फ बोर्ड संशोधन अधिनियम को लेकर विपक्ष लगातार हमलावर है जिसपर राकेश सचान ने कहा विपक्ष का हर विधेयक को लेकर विरोध करना काम है। जो नुजूल या वक्फ बोर्ड की जमीन है ये सब पुरानी जमीनें है और उन जमीनों पर बहुत सारे लोगों का कब्जा है। इस मौके पर जिले के आला अधिकारी मौजूद रहे। 