दुधवा टाइगर रिजर्व के जंगलों में प्रेमालाप करता दिखाई दिया नाग और नागिन का जोड़ा, वीडियो हुई वायरल

लखीमपुर खीरी=लखीमपुर खीरी जिले के इंडो नेपाल बॉर्डर पर मौजूद दुधवा टाइगर रिजर्व से नाग और नागिन के एक जोड़े का प्रेमालाप करते हुए वीडियो सोशल मीडिया पर जमकर वायरल हो रहा है जिसे लोग खूब पसंद कर रहे हैं ।
बताया जा रहा है कि यह माह सांपों के मिलाप करने का है, जिसके कारण सांप प्रेमालाप यानी की मिलन करते हुए आपको दिखाई दे सकते हैं । ऐसा ही एक वीडियो दुधवा टाइगर रिजर्व के जंगलों से सामने आया है जहां पर कुछ पर्यटक दुधवा टाइगर रिजर्व में ही वन्यजीवों का दीदार करने गए हुए थे इस दौरान उनकी नजर झाड़ियां में नाग और नागिन का जोड़ा मिलन करते हुए दिखाई दिया । यह देखकर पर्यटक रोमांचित हो उठे, इसी दौरान पर्यटक के द्वारा मोबाइल से एक वीडियो बनाकर सोशल मीडिया पर वायरल कर दी गई जो की बहुत तेजी से वायरल हो रही है ।