चोरों ने खाद बीज भंडार का शटर काटकर लाखों का माल किया पार
चौकी नवीगंज के श्यामपुर भटपुरा के निकट की घटना
बेवर।
थाना क्षेत्र बेवर के अंतर्गत रात अज्ञात चोरों द्वारा एक खाद बीज भंडार की दुकान का शटर काटकर लाखों रुपये का माल पार कर दिया।घटना की जानकारी दुकान स्वामी को दुकान पर पहुंचने पर हुई।पीड़ित द्वारा मामले की तहरीर मंगलवार शाम को चौकी नवीगंज पर दी गयी।मौसम खराब होने के चलते बुधवार सुबह तक पुलिस मौके पर नहीं पहुंची थी।
चौकी नवीगंज पर तहरीर देते हुए पीड़ित विपिन कुमार पुत्र राकेश कुमार निवासी ग्राम मिघौला जनपद कन्नौज ने बताया कि उनकी दुकान लालपुर मार्ग पर दिग्विजय सिंह डिग्री कॉलेज के निकट मौजा श्यामपुर भटपुरा में शुक्ला खाद बीज भंडार नाम से है।उन्होंने बताया कि मंगलवार को वे किसी कार्य होने के चलते अपनी दुकान पर देरी से पहुंचे दुकान पर पहुंचकर देखा कि दुकान का शटर कटा हुआ है अंदर जाकर देखा तो उनकी दुकान से 60बोरी डीएपी,35बोरी उर्जा की,रिजेक्ट चार बोरी,सोलर पैनल, अथवा अन्य सामान गायब मिला जिसकी अनुमानित कीमत तीन लाख थी।अज्ञात चोरों द्वारा शटर काटकर घटना को अंजाम दिया।पीड़ित द्वारा मंगलवार को चौकी नवीगंज पर मामले की तहरीर दी गयी जहां मौसम खराब होने के चलते बुधवार दोपहर तक पुलिस मौके पर नहीं पहुंच सकी थी।पीड़ित द्वारा जांच कर आवश्यक कार्यवाही किये जाने की मांग की है।
