उरई। सीएम के निर्दशों के बाद उरई में ट्रैफिक पुलिस हरकत में है। वीआईपी कल्चर खत्म करने के लिए ट्रैफिक पुलिस चौराहों पर वाहनों के धड़ाधड़ चालान काटती नजर आ रही है। मंगलवार को ट्रैफिक कर्मियों ने उरई शहर के शहीद भगत सिंह चौराहे, अम्बेडकर चौराहे पर चैकिंग अभियान चलाया। इस दौरान पुलिस ने सरकारी वाहनों को छोड़कर अन्य वाहनों में लगे हूटर, सायरन, प्रेशर हॉर्न को उतरवाकर चालान काटे। इसके अलावा पुलिस ने लाल, नीली बत्ती, पुलिस कलर, भारत सरकार लिखे वाहनों का भी चालान किया।