फर्रुखाबाद कानपुर मार्ग पर तेज रफ्तार डीसीएम एक खड़े ट्रक से जा टकराई। डीसीएम में बैठे ईट भट्ठा मजदूर घायल हो गए। मौके पर पहुंची पुलिस ने आधा दर्जन से अधिक घायलों को सीएचसी कमलागंज में भर्ती करवाया।तीन घायलों को जिला अस्पताल लोहिया रेफर कर दिया गया।

थाना कमालगंज क्षेत्र में रजीपुर के आगे ईट भट्ठा मजदूरों से भरी एक डीसीएम खड़े ट्रक में जा टकराई। जिससे डीसीएम सवार मजदूरों में चीख पुकार मच गई। मौके पर पहुंची पुलिस ने पप्पू, उसकी पत्नी रीता पुत्री पूजा, पुत्र अर्जुन, सर्जन, शिवम व रामकुमार और उसकी पत्नी रिंकी को सीएचसी कमालगंज भिजवाया ।
जहां सभी को उपचार दिया गया। पप्पू, रामकुमार, पूजा की हालत गंभीर होने पर जिला अस्पताल लोहिया रेफर कर दिया गया। जिला अस्पताल लोहिया में तीनों का उपचार जारी है।


जिला अस्पताल लोहिया में भर्ती राजकुमार ने बताया कि वह सभी लोग राजस्थान के रावतसर के पल्लू स्थित ईंट भट्टे पर काम करते हैं। 14 जून को 25 परिवार अपने-अपने घरों के लिए निकले थे। तीन ही परिवार बच्चे थे छिबरामऊ में एक परिवार को छोड़ने के बाद वह और पप्पू का परिवार बचा था तभी हादसा हुआ। 


थानाध्यक्ष कमालगंज राजेश राय ने बताया कि घटना की सूचना पर पुलिस बल के साथ मौके पर पहुंचा था। घायलों को अस्पताल भिजवाया गया है l अन्य विधिक कार्रवाई की जा रही है।
