
विभू मिश्रा
गाजियाबाद। एन०डी०आर०एफ० गाजियाबाद में अन्तराष्ट्रीय योग दिवस पर योग सप्ताह का आगाज हुआ, जिसका शुभारम्भ प्रदेश के ख्यातिलब्ध वरिष्ठ योग प्रशिक्षक, योग गुरु  यश पाराशर ने योग प्रशिक्षक  गीतक सिंन्यू के साथ समस्त उपस्थित जन को योगाभ्यास करा कर किया। योग गुरू  यश पाराशर ने जीवन में योग के महत्व पर प्रकाश डाला। 
उन्होंने सभी से योग को अपने नियमित दिनचर्या में शामिल करने की सलाह दी एवं यह बताया कि नियमित योग हमारे जीवन में चमत्कारिक एवं सकारात्मक बदलाव लाता है। बहुत से रोग योग से स्वतः ठीक हो जाते है और निरंतर योगा करने से बहुत से रोग हमारे शरीर में प्रवेश ही नहीं कर पाते। हम नियमित योग तथा संन्तुलित आहार से निरोगी एवं ऊर्जावान बने रहते है। योग भारत की अनूठी पद्धति है, जिससे पूरा विश्व लाभान्वित हो रहा है।
इस मौके पर अभिनव गोपाल मुख्य विकास अधिकारी ने बताया कि निरंतर योग करने से शरीर निरोगी और ऊर्जावान रहता है। कार्यक्रम में मुख्य रूप से श्रीमती प्रज्ञा श्रीवास्तव जिला विकास अधिकारी, डा० अशोक कुमार राना क्षेत्रीय आयुर्वेदिक अधिकारी, योग गुरु  यश पाराशर श्रीमती अर्चना श्रीवास्तव जिला कार्य कम प्रवन्धक एन० डी० आर० एफ० कमान्डैन्ट, डिप्टी कमान्डैन्ट एवं सहयोगी, आयुष विभाग के सभी चिकित्साधिकारी एवं कर्मचारी एवं सभी योग प्रशिक्षक एवं सहायक, कार्यालय के कर्मचारी तथा अन्य विभागों के अधिकारी एवं कर्मचारीगण उपस्थित रहें और योगाभ्यास किया।