धौरहरा से वापस अपने घर जा रहा युवक तेज धार में बहा,पानी मे डूबकर हुई मौत



घटना जनपद लखीमपुर खीरी की कोतवाली धौरहरा क्षेत्र के बबुरी मार्ग पर स्थित रपटा पुल की है । जहां में पानी के तेज बहाव के चलते एक युवक साइकिल समेत पानी मे बह गया। सोमवार की दोपहर करीब 12 बजे हुई घटना के बाद राहगीरों ने पुलिस को सूचना दी। सूचना पर पहुंची पुलिस ने गोताखोरों की मदद से युवक को बाहर निकाला लेकिन तब तक युवक की मौत हो गयी। युवक की पहचान कोतवाली क्षेत्र के करौहा निवासी 28  वर्षीय मनोज पुत्र हरद्वारी लाल  के रूप में हुई है। फिलहाल  पुलिस ने शव को पी एम के लिए जिला मुख्यालय भेज दिया है।